Үнсгэлжин (1955 оны кино)

Үнсгэлжин нь 1955 онд бүтээгдсэн германы үлгэрийн кино юм. Энэ киног Гриммийн Үнсгэлжин үлгэрээс сэдэвлэн бүтээсэн ажээ.

 Үйл явдал  
Маргит охин хөдөөний нэгэн фермийн аж ахуй дээр амьдардаг байв. Түүний хойд эх болон хоёр хойд эгч (Хулла, Трулла) нар ихэд биеэ тоосон бөгөөд Маргитыг үргэлж дорд үздэг байна. Маргитын аав нь үүнийг ердөө ч гадарладаггүй. Тиймээс Маргит бүх ажлыг хийхээс гадна, маш их ганцаардсан үнсгэлжин болж хувирав. Фермд байх малнууд л түүний зовлонт амьдралыг сонсоно. Гэтэл нэг өдөр нэгэн модны үндэснээс нэг амьтан гарч ирэв. Тэр өөрийгөө Күйрликуакс гэж танилцуулаад тэр модны сүнсийг дуудтал Урла нэртэй нэгэн сайхан сэтгэлт дагина гарч ирнэ.  Тэд хамтдаа үнсгэлжинд туслахаар шийднэ.

Хан хүү өөртөө гүнжээ хайх боловч сэтгэлдээ таарсан гүнжээ олсонгүй. Күйрликуакс алиа салбадайн дүрд хувиран хан хүүд гүнжээ олох замыг зааж өгнө. Хан хүү ордондоо олон түмнийг цуглуулан баяр наадам хийв. Энэ баярт хойд эхийн хоёр охин оролцох гэтэл Күйрликуакс үсчний дүрд хувиран тэдний үсээр тоглон оролцох аргагүй болгоно. Үнсгэлжин ч бас энэ баярт орохыг туйлын ихээр хүснэ. Гэвч түүнд хойд эхийн линзийг үнсэн дотроос олж ирэх даалгавар оногдоно. Харин сайхан сэтгэлт дагина Урла нэгэн тагтааг Үнсгэлжин туслуулахаар илгээнэ. Дараа нь Урла алтан сүйх тэргийг илбэдэн бий болгоод, ферм дэх амьтдаас сүйх тэрэгч, тэрэгний морийг ч бас илбэдэн гаргаж өгснөөр Үнсгэлжин баярт оролцоно.

Хан хүү яг л Үнсгэлжин шиг харагдах нэгэн охиныг зүүдэлнэ. Баяр дээр тэр Үнсгэлжинг хараад түүний зүүдэнд харагдсан охин болохыг танина. Үнсгэлжингийн мөрөөдөл талаар болж, баяр дээр нэг хөлийнхөө алтан шаахайг гээн одно. Хан хүү тэр алтан шаахайг олж, улс даяар тэр шаахайг гээсэн бүсгүйтэй гэрлэхээр хайлгана. Энэ шаахай ганцхан Үнсгэлжинд л таарна.

 Кино зураг авалт 
Уг киноны зураг авах ажлыг 1955 оны долоодугаар сарын 11-нээс 1955 наймдугаар сарын 8-ны хооронд Берлиний Ваннзее дүүрэгт хийжээ.Sigrid Scherer, Johannes Kamps, Deutsches Filmmuseum Frankfurt am Main: Märchenwelten: der Schauspieler, Regisseur und Produzent Fritz Genschow. Frankfurt, 2005, S. 23 Хан хүүгийн ордон нь Пфауэн арал дээр байдаг. Киноны нээлтийг 1955 оны есдүгээр сарын 4-нд хийжээ. In: Lexikon des internationalen Films. Zweitausendeins, abgerufen am 29. Dezember 2016.

 Цахим холбоос 

 Үнсгэлжин киноны зургууд
Үнсгэлжин үлгэр унших

 Эшлэл 

Ангилал:1955 оны кино
Ангилал:Германы кино
Ангилал:Үлгэрийн кино
Ангилал:Хүүхдийн кино
Ангилал:Инээдмийн кино
Ангилал:Үнсгэлжин
Ангилал:Ах дүү Гриммийн зохиолоос сэдэвлэсэн кино